als_Latn dik_Latn sag_Latn
Shefja e re e Politikës së Jashtme dhe Sigurisë në Bashkimin Europian ka folur për Shqipërinë në Komisionin e Jashtëm të Parlamentit Europian. Në cilësinë e Ministres së Jashtme të Italisë, Frederica Mogherini ka thënë se Shqipëria ka treguar vullnet për të kryer reforma përsa i përket integrimit në BE.
“Ne besojmë se Shqipëria në muajt e fundit ka ecur në mënyrë të jashtëzakonshme sa i takon vullnetit për të kryer reforma dhe vendimi i qershorit nga Këshilli Europian ishte stimuli i duhur në ketë drejtim”, tha Mogherini.
Mogherini tha ndër të tjera se vazhdimi i procesit të zgjerimit të BE-së është jo vetëm në interesin e vetë vendeve që janë në procesin e anëtarësimit, por edhe në intereson tonë si evropianë për arsye stabiliteti, sigurie dhe prosperiteti ekonomik.
als_Latn als_Latn als_Latn